Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 782/14/8807	Michalovce, 30.12.2014
EEČ : 2-66-523-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa  § 207 ods. 1, ods. 3 písm. b) Tr. zákona,   ktorého sa mal dopustiť tak, že hoci  v zmysle Zákona o rodine, ako otec maloletej XXXXX   je povinný prispievať na jej výživu, pričom rozsah vyživovacej povinnosti mu bol určený právoplatným rozsudkom Okresného súdu v Trebišove pod č. XXXXX zo dňa 13. 05. 1991 vo výške 250,- Sk (8,30 €) mesačne, vždy do 15-tého dňa v mesiaci vopred k rukám matky XXXXX, nar. 30. 06. 1969, trvale bytom Karviná Ráj, XXXXX Česká republika, túto svoju povinnosť si v Michalovciach a inde úmyselne neplnil, a tak za obdobie od 01. 02. 2004 až do 30. 09. 2009, kedy dcéra nastúpila do zamestnania,  dlhuje  na  výživnom   sumu   697,10 €  

lebo zanikla trestnosť činu

Odôvodnenie:
Na základe žiadosti Okresného štátneho zastupiteľstva v Karvinej sp. zn. 3ZN 7100/2005 z 08. 11. 1999, Generálna prokuratúra Slovenskej republiky v Bratislave prijala trestné oznámenie na XXXXX pre vyššie uvedený skutok.  

Vyšetrovateľ  PZ, Okresného riaditeľstva  PZ, Odboru kriminálnej polície Michalovce  uznesením sp. zn. ORP-394/OVK-MI-2006 z 13. 06. 2006 začal trestné stíhanie a uznesením pod rovnakou spisovou značkou zo dňa 20. 09. 2006 vzniesol obvinenie XXXXX pre  trestný  čin    zanedbania    povinnej   výživy  podľa § 207 ods. 1, ods. 3 písm. b)  Tr. zákona, na tom skutkovom základe, ako je  to vyššie  uvedené. 

 Po skončení vyšetrovania predložil  vyšetrovateľ PZ spisový materiál s návrhom na zastavenie trestného stíhania pre vyššie uvedený prečin, z dôvodu uvedeného v  § 215 ods. 1 písm. h) Tr. poriadku, pretože zanikla trestnosť činu, pre ktorý bolo trestné stíhanie začaté. 

  Preskúmaním návrhu vyšetrovateľa PZ na zastavenie trestného stíhania a na vec sa vzťahujúceho spisového materiálu som sa s jeho návrhom stotožnil.

Obvinený XXXXX priznal spáchanie prečinu v celom rozsahu. Uviedol, že výživné neplatil, pretože zo zarobených peňazí uživil len seba. Svoje konanie oľutoval. 

Matka maloletej  XXXXX bola opakovane vypočutá cestou právnej pomoci do Českej republiky, pričom uviedla, že jej bývalý manžel XXXXX si vyživovaciu povinnosť neplnil, avšak v súčasnosti už žiadny dlh na výživnom nemá, nakoľko dňa 15. 10. 2014 jej uhradil celé dlžné výživné, o čom predložila aj fotokópiu šekovej poukážky (č.l. 55).  Taktiež uviedla, že počas doby, keď obvinený výživné neplatil, dcéra netrpela núdzou. 

XXXXX, splnomocnená zástupkyňa XXXXX Karviná uviedla, že ich úrad vyplácal za obvineného matke maloletej príspevok na výživu dieťaťa, z ktorého matka časť vrátila, avšak vzhľadom na to, že dlžná čiastka je zo zákona premlčaná a nie je možné ju vymáhať, preto ich úrad nežiada  náhradu škody. 

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Tr. zákona, trestnosť  trestného činu  zaniká  aj vtedy, ak  ide o trestný čin zanedbania povinnej výživy podľa § 207 Tr. zákona, ak trestný čin  nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

 Keďže otec maloletej si dodatočne splnil svoju vyživovaciu povinnosť v celom rozsahu a zanedbanie vyživovacej povinnosti nemalo trvalo nepriaznivé následky, bolo preto potrebné rozhodnúť tak, ako je to uvedené vo výrokovej časti tohto uznesenia.

											

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor